Alboraia obsequiarà amb 'Compres amb cor' als seus veïnat com a agraïment a les seues compres en el comerç local
10 de febrer de 2023

Alboraia celebrarà Sant Valentí agraint les 'compres amb cor' que realitzen els seus veïns i veïnes en el teixit empresarial de la localitat. Es tracta de la campanya anual que duu a terme l'Ajuntament d'Alboraia, dins de la línia de treball de la regidoria de Desenvolupament Econòmic, Treball, Comerç i Consum de Sebastián Torres, amb l'objectiu de secundar, promocionar i transmetre la importància del comerç local com a sector econòmic fonamental del municipi.

D'aquesta manera, sota el lema "Enamora't del comerç local", el Consistori agraeix als seus veïns i veïnes que acudisquen a aquests espais comercials per a realitzar les seues compres. "Existeixen moltes raons per a enamorar-nos de la gran quantitat i varietat de negocis que donen vida als nostres carrers: el tracte amable i directe, la professionalitat, la creació d'ocupació...", explica Sebastián Torres.

"Compres amb cor: enamora't del comerç local" es durà a terme l'11 i 14 de febrer, en horari d'11.00 a 13.00 hores. Durant aquest temps, un total de 17 animadors i animadores, uniformats de roig i identificats amb el logo de la campanya, es distribuiran per totes les zones comercials del municipi i entregaran al veïnat un obsequi. Addicionalment, l'Associació de Comerciants, Empresaris i Professionals d'Alboraia (ACEPA), col·laboradora de la campanya, sumarà una activitat pròpia consistent a rebre un regal a qui trobe als mims de l'associació, bé al carrer, bé en els 68 comerços adherits, durant tot el dia del 14 de febrer.

L'edició d'enguany compta, a més, amb dues importants novetats. La primera d'elles permet incloure, per primera vegada, als nuclis urbans de les platges en l'activitat. La segona, la col·laboració de l'alumnat de Taller d'Ús de les especialitats d'Informació Juvenil i Promoció Turística Local i Informació al Visitant, una iniciativa que està formant a 20 estudiants i ha donat treball a quatre persones per a enfortir tots dos departaments de l'Ajuntament.

'Compres amb cor' forma part del projecte 'Alboraia eres tu', la gran campanya de promoció del comerç local que l'Ajuntament d'Alboraia va posar en marxa durant la pandèmia COVID-19 i que continua la seua labor després de tres anys. Per a poder dur a terme l'activitat, està col·laborant també la Conselleria d'Economia Sostenible, Sectors Productius, Comerç i Treball.